नई दिल्ली. अमेरिकी राष्ट्रपति डोनाल्ड ट्रम्प की धमकियों से भारत बिल्कुल भी डरने के मूड में नहीं दिख रहा है। गुरुवार को इसका एक बड़ा उदाहरण सामने आया। इसी हफ्ते ट्रम्प ने अमेरिका से भारत में इंपोर्ट होने वाले कुछ प्रोडक्ट्स भी भारी टैक्स वसूले जाने का आरोप लगाया था। अब एक हफ्ते के भीतर भारत ने ऐसा ऐक्शन लिया है, जिसका अमेरिका पर तगड़ा असर पड़ेगा। दरअसल भारत ने सोयाबीन ऑयल पर कस्टम ड्यूटी 30 फीसदी से बढ़ाकर 35 फीसदी कर दी है, जिसका अमेरिका से बड़ी मात्रा से आयात होता है।